sinarproject/legisdata huggingface dataset:
Pertanyaan 64: PAKEJ RANGSANGAN SELANGOR PRIHATIN
Dewan Undangan Negeri: selangor, Tahun 2020, Sesi 2
Pertanyaan oleh: Y.B. TUAN MUHAMMAD HILMAN BIN IDHAM (N17 GOMBAK SETIA)
Jawapan oleh: Y.A.B. Dato' Menteri Besar

Y.B. TUAN MUHAMMAD HILMAN BIN IDHAM

Berapakah jumlah penjaja dan peniaga kecil berlesen yang menerima manfaat daripada peruntukan RM40 juta dalam Pakej Rangsangan Selangor Prihatin ?

Y.A.B. Dato' Menteri Besar

a) Selama ini, kerajaan negeri melalui PBT juga telah menghasilkan peluang penjajaan kepada rakyat Selangor khususnya mengikut kekosongan unit/ tapak gerai yang sedia ada.

Sedar akan desakan yang dihadapi akibat penularan COVID 19, Kerajaan Negeri telah memberi kelonggaran kepada peniaga dari segi pengurangan sewa premis PBT bagi bulan April 2020 dan kelayakan pengecualian adalah kepada penyewa yang telah mempunyai lesen tahun 2020 serta mematuhi komitmen bayaran sewa bulanan.

Kerajaan Negeri juga berhasrat untuk memberikan pengecualian sewaan bagi bulan Mei tahun 2020 sebagai inisiatif membantu peniaga yang terjejas akibat Covid-19.

Selain itu, kerajaan negeri Selangor telah menyediakan insentif RM 500 kepada para penjaja dalam Pakej Rangsangan Selangor Prihatin. Sebanyak 22884 di seluruh negeri Selangor telah mendapat manfaat tersebut dengan jumlah peruntukan sebanyak RM11442,000.00.

Persediaan latihan dan pemantauan kaedah perlaksanaan aktiviti norma baharu bagi memastikan pengunjung merasa selamat dan selesa untuk kembali mengunjungi gerai-gerai dan premis-premis perniagaan juga merupakan salah satu usaha bagi membantu pemulihan semula ekonomi pada pasca COVID 19 ini.